રિપોર્ટ મુજબ શુક્રવારે (25 મેએ) પુણેથી દિલ્હી જઈ રહેલી દુરંતો એક્સપ્રેસમાં એક વિદ્યાર્થિની ટ્રેનમાં યાત્રા કરી રહી હતી. આ દરમિયાન ટ્રેન જેવી કોટા આસપાસ પહોંચી એક આર્મી જવાન સંજય કુમાર વિદ્યાર્થિની પાસે બેઠો અને તેને સ્પર્શ કરવા લાગ્યો. શરૂઆતમાં પીડિતાને લાગ્યું કે જવાનનો હાથ ભુલથી અડી ગયો, પરંતુ બાદમાં સંજય કુમારે વારંવાર તેને ખોટી રીતે સ્પર્શ કરવાનું શરુ કરી દીધું.